CELEX: E2016P0016
Language: hr
Date: 2016-10-24 00:00:00
Title: Zahtjev žalbenog suda Frostating od 24. listopada 2016. za savjetodavno mišljenje Suda EFTA-e u predmetu Fosen-Linjen AS protiv AtB AS (Predmet E-16/16)

20.4.2017   
            
            
               HR
            
            
               Službeni list Europske unije
            
            
               C 123/9
            
         Zahtjev žalbenog suda Frostating od 24. listopada 2016. za savjetodavno mišljenje Suda EFTA-e u predmetu Fosen-Linjen AS protiv AtB AS
   (Predmet E-16/16)
   (2017/C 123/10)
   Dopisom od 24. listopada 2016., zaprimljenim u pisarnicu Suda 31. listopada 2016., žalbeni sud Frostating (Frostating lagmannsrett) podnio je zahtjev za savjetodavno mišljenje Sudu EFTA-e u predmetu Fosen-Linjen AS protiv AtB AS o sljedećim pitanjima:
   
               1.
            
            
               Protive li se članak 1. stavak 1. i članak 2. stavak 1. točka (c) Direktive 89/665/EEZ ili druge odredbe te Direktive nacionalnim propisima o dodjeli naknade štete prema kojima dodjela naknade štete koju je javni naručitelj uzrokovao nepoštovanjem odredbi prava EGP-a o javnim ugovorima ovisi o sljedećem:
               
                           a)
                        
                        
                           činjenici da postoji krivnja i preduvjetu da postupanje javnog naručitelja mora izrazito odstupati od opravdanog djelovanja?
                        
                     
                           b)
                        
                        
                           činjenici da postoji bitna pogreška kada je krivnja javnog naručitelja dio sveobuhvatnije cjelokupne procjene?
                        
                     
                           c)
                        
                        
                           činjenici da je javni naručitelj počinio bitnu, veliku i očitu pogrešku?
                        
                     
         
               2.
            
            
               Treba li članak 1. stavak 1. i članak 2. stavak 1. točku (c) Direktive 89/665/EEZ ili druge odredbe te Direktive tumačiti tako da je povreda odredbe prava EGP-a u području javne nabave prema kojoj javnom naručitelju nije dopuštena diskrecija sama po sebi dovoljna osnova za naknadu štete uz određene uvjete?
            
         
               3.
            
            
               Protive li se članak 1. stavak 1. i članak 2. stavak 1. točka (c) Direktive 89/665/EEZ ili druge odredbe te Direktive nacionalnim propisima o dodjeli naknade štete prema kojima dodjela naknade štete koju je javni naručitelj uzrokovao nepoštovanjem odredbi prava EGP-a o javnim ugovorima ovisi o tome da izvođač sam pokrene postupak i zahtijeva naknadu pružanjem nedvojbenog važnog dokaza da bi njemu trebao biti dodijeljen ugovor da javni naručitelj nije počinio pogrešku?
            
         
               4.
            
            
               Protive li se članak 1. stavak 1. i članak 2. stavak 1. točka (c) Direktive 89/665/EEZ ili druge odredbe te Direktive nacionalnim propisima prema kojima se javni naručitelj može osloboditi od zahtjeva za naknadu štete pozivajući se na to da bi postupak javne nabave u svakom slučaju trebao biti otkazan ako je javni naručitelj počinio pogrešku, osim pogreške na koju se poziva tužitelj, ako se na tu pogrešku tijekom postupka javna nabave ustvari nije pozivalo? Ako se javni naručitelj poziva na tu drugu pogrešku, protivi li se Direktiva 89/665/EEZ nacionalnom propisu prema kojem izvođač koji pokrene postupak mora dokazati da ta pogreška ne postoji?
            
         
               5.
            
            
               Koji se zahtjevi načelom jednakog postupanja u okviru prava EGP-a nameću javnom naručitelju da učinkovito provjeri informacije povezane s kriterijima za dodjelu koje su mu dostavljene? Je li zahtjev za učinkovitu provjeru ispunjen ako javni naručitelj može provjeriti da su karakteristike ponude naoko pouzdano utvrđene na temelju dokumentacije iz ponude? Koliko precizno mora javni naručitelj moći provjeriti karakteristike predmeta ugovora iz ponude? Ako se ponuditelj obveže na određeni iznos troškova u okviru predmeta ponude i taj je iznos uključen u ocjenjivanje ponude, je li zahtjev za učinkovitu provjeru ispunjen ako javni naručitelj može provjeriti pouzdanost tog iznosa uz određeni stupanj nesigurnosti, primjerice plus-minus 20 posto?
               Kada javni naručitelj provjerava informacije koje mu je ponuditelj dostavio u vezi s kriterijem dodjele, može li javni naručitelj ispuniti zahtjev za učinkovitu provjeru ponude u skladu s načelom jednakog postupanja ako uzme u obzir informacije koje se nalaze na nekom drugom mjestu u ponudi?